Venemiehen laulu
Viillä venhein vettä sukkelaan!
 Niinkuin jalo joutsen uidessaan.
 Neitoseni luo kun viet mun, – siellä
 Saat levähtää.

 Kirkas kuu mun tieni valaisee!
 Venhettäni aalto ajaisee!
 Kiireisesti veno joudu, juokse!
 Kullan luokse.

 Mailmani näin tuuli tuudittaa,
 Venhe tää on armas isänmaa,
 Taivas kattoni ja aallot aavat
 Haudaks’ saavat.

 Niissä kerran kun mä levännen
 Muisteletko minua neitonen?
 Vaiko vaan on mulle aaltoin pauhu
 Muisto-laulu?

[Kustaa] K[i]–lli[ne]–n.

Lähde: Satakunta 13.5.1876.

Kustaa Killinen
Runot
Satakunta (sanomalehti)
1876